Έναρξη δηλώσεων  χειμερινού εξαμήνου ακαδ. έτους 2026-27
Τρίτη 27 Οκτωβρίου 2026 έως και την Κυριακή 22 Νοεμβρίου 2026
Οι δηλώσεις μαθημάτων Χειμερινού Εξαμήνου Ακαδ. έτους 2026-2027, θα υποβληθούν μέσω web, από τη διεύθυνση:https://my-uni.uoa.gr/      
· Oι φοιτητές και φοιτήτριες υποχρεούνται να δηλώσουν μέσω της πλατφόρμας my-uni τα μαθήματα στα οποία θα εξεταστούν στην εξεταστική περίοδο του Φεβρουαρίου 2027. Η δήλωση αποτελεί  απαραίτητη προϋπόθεση για τη συμμετοχή στις εξετάσεις (η εγγραφή στο e-class δεν εξασφαλίζει τη συμμετοχή στην εξεταστική).

· Μετά την οριστικοποίηση των δηλώσεων από τη Γραμματεία οι φοιτητές/τριες δεν μπορούν πλέον να δηλώσουν συμπληρωματικά μαθήματα ούτε να τροποποιήσουν τα οριστικοποιημένα τους μαθήματα.

Οι φοιτητές/τριες όλων των εξαμήνων και των ολοκληρωμένων, δηλώνετε πάντα  τα μαθήματα στα οποία θέλετε να εξεταστείτε ή να πάρετε βαθμό, ανεξαρτήτως εάν τα έχετε ήδη δηλώσει σε προηγούμενα έτη. 
Ενημερώνουμε τους φοιτητές του Τμήματος (από το 2015 και μετά) ότι:

Όσοι χρωστούν το μάθημα 83ΝΥ505 «ΕΙΣΑΓΩΓΗ ΣΤΗΝ ΣΚΗΝΟΘΕΣΙΑ ΤΟΥ ΚΙΝΗΜΑΤΟΓΡΑΦΟΥ» της Κας Στεφανή του 5ου εξαμήνου θα πρέπει να παρακολουθήσουν και να εξεταστούν στο μάθημα 83ΝΥ507 «ΝΕΟΕΛΛΗΝΙΚΗ ΛΟΓΟΤΕΧΝΙΑ ΚΑΙ ΔΗΜΙΟΥΡΓΙΚΗ ΓΡΑΦΗ» της Κας Φιλοκύπρου.

 2.Οι φοιτητές που θα κάνουν πρακτική άσκηση πρέπει να την δηλώσουν για να πάρουν βαθμό. Ενημερώνουμε τους φοιτητές του Τμήματος ότι το μάθημα πρακτική άσκηση είναι προαιρετικό και δεν μετράει για την λήψη του πτυχίου.
ΔΗΛΩΣΕΙΣ ΣΥΓΓΡΑΜΜΑΤΩΝ ΣΤΟΝ ΕΥΔΟΞΟ
Σας ενημερώνουμε ότι για τη δήλωση μαθημάτων χρησιμοποιείτε υποχρεωτικά το ηλεκτρονικό σύστημα «my-uni». Μπαίνετε στο σύστημα χρησιμοποιώντας το όνομα χρήστη (username) και τον κωδικό (password) που αποκτήσατε κατά την αρχική εγγραφή σας στο ηλεκτρονικό σύστημα.
Παράλληλα ή και νωρίτερα –αναλόγως με το πότε «ανοίγουν» τα δύο συστήματα my-uni και «Εύδοξος»– θα πρέπει να δηλώσετε από τα προσφερόμενα συγγράμματα στο σύστημα «Εύδοξος» εκείνα που επιθυμείτε να παραλάβετε.  Υποχρεωτικά μόνο στο σύστημα «Εύδοξος»   δηλώνετε τα μαθήματα με τα αντίστοιχα συγγράμματα . Διευκρινίζεται ότι στην περίπτωση που δεν δηλωθούν τα συγγράμματα στο σύστημα «Εύδοξος» δεν θα μπορείτε να τα παραλάβετε. Η παραπάνω διαδικασία μπορεί να πραγματοποιείται καθ’ όλη την περίοδο των δηλώσεων  και κατά τη διάρκεια όλου του 24ώρου.
Υπογραμμίζεται ότι θα γίνει έλεγχος μεταξύ των μαθημάτων που επιλέγετε στο ηλεκτρονικό σύστημα του ΕΚΠΑ (my-uni) και αυτών που επιλέγετε στο σύστημα «Εύδοξος». Για τον λόγο αυτό θα πρέπει να δηλωθούν και στα 2 συστήματα τα ίδια μαθήματα, με προσοχή στην ταύτιση τίτλου μαθήματος . 

Δικαιούστε να δηλώσετε, ανάλογα με το εξάμηνο στο οποίο βρίσκεστε, τον αντίστοιχο αριθμό μαθημάτων:
Α'  εξάμηνο – έως (6) έξι μαθήματα χειμερινού  εξαμήνου στο σύνολο
(5 Υποχρεωτικά και 1 Επιλογής) 
Γ'  εξάμηνο – έως (12) δώδεκα μαθήματα χειμερινού εξαμήνου στο σύνολο
(4 Υποχρεωτικά και 2 Επιλογής και όσα χρωστάτε από το 1ο εξάμηνο) 

Ε'  εξάμηνο – έως (19) δεκαεννιά μαθήματα χειμερινού εξαμήνου στο σύνολο
(3 Υποχρεωτικά, 3 επιλογής , 1 σεμινάριο  και όσα μαθήματα χρωστάτε από το 1ο  και 3ο εξάμηνο) 

Ζ' εξάμηνο – έως (25) είκοσι πέντε  μαθήματα χειμερινού  εξαμήνου στο σύνολο.

(1 Υποχρεωτικό, 3 μαθήματα επιλογής του Τμήματος μας ή 2 μαθήματα επιλογής του Τμήματος μας και 1 ελεύθερο επιλογής από άλλο Τμήμα , 2 σεμινάρια  και όσα μαθήματα χρωστάτε από το 1ο  , 3ο  και 5ο εξάμηνο. 
Επί  πτυχίω  φοιτητές – έως (47) σαράντα επτά μαθήματα στο σύνολο (χειμερινού και εαρινού εξαμήνου).

Οι φοιτητές επί πτυχίω (5ο έτος και μετά) θα πρέπει να κάνουν 2 δηλώσεις μαθημάτων εάν χρωστούν χειμερινά και εαρινά μαθήματα (υπάρχουν 2 link-ένα για το χειμερινό εξάμηνο και ένα για το εαρινό εξάμηνο).
ΔΗΛΩΣΕΙΣ ΣΤΟΝ ΕΥΔΟΞΟ
Οι δηλώσεις διδακτικών συγγραμμάτων από τους φοιτητές των Α.Ε.Ι. και Α.Ε.Α. για το χειμερινό εξάμηνο του ακαδημαϊκού έτους 2026-2027 έχουν ξεκινήσει από την Πέμπτη 15 Οκτωβρίου 2026 και θα πρέπει να έχουν ολοκληρωθεί έως την Παρασκευή 15 Ιανουαρίου 2027.Αντίστοιχα η διανομή των διδακτικών συγγραμμάτων έχει ξεκινήσει την Πέμπτη 15 Οκτωβρίου 2026 και θα ολοκληρωθεί την Παρασκευή 29 Ιανουαρίου 2027. 
Από τη Γραμματεία

